Ötödik ciklusába léphet a csádi elnök | Nemzeti.net
Ötödik ciklusába léphet a csádi elnök
Idriss Deby Itno csádi elnök valószínűleg ötödik terminusát is elkezdheti a vasárnapi államfőválasztás eredményeképpen.
Idriss Deby Itno, a világ egyik legszegényebb országának elnöke
Valóban a térségben a csádi hadsereg az egyik legalkalmasabb arra, hogy a Nyugat támogatásával féken tudja tartani az iszlám szélsőségeseket nemcsak magában Csádban, hanem a szomszédos országokban, Nigerben, Nigériában, Kamerunban – állapította meg a Reuters. Pedig az ENSZ adatai szerint Csád közte van a világ öt legszegényebb országának.
Debynek 13 vetélytársa van, köztük Saleh Kebzabo ellenzéki vezető, aki szerint az országnak az elnök által a hatalomban töltött 26 év után változásra van szüksége. Deby nagy előnyt élvez a versenyben, mert szoros ellenőrzése alatt tartja az állami médiát és közigazgatási intézményeket.
A mintegy hatmillió választásra jogosult közép-európai idő szerint reggel nyolc órától este 19 óráig adhatja le a szavazatát. A választópolgároknak biometrikus szavazókártyájuk van, ugyanis a lakosság hetven százaléka analfabéta.
Még az első eredményekre is valószínűleg legalább 15 napot kell várni a központi választási bizottság szerint.